Rodos (şəhər)
Rodos (yun. Ρόδος) — Yunanıstana aid Rodos adasının şimalında liman şəhəri. Şəhər Diaqoras Hava Limanının 12 kilometr (7.5 mil) şimal-şərqdə, Egey dənizinin Rodos boğazı sahilindədir. 2011-ci il əhali siyahıyaalmasına görə, şəhər əhalisi 49.541 nəfərdir. Şəhər Cənubi Egey adaları periferiyasındakı Rodos periferik vahidi tərkibində olan Rodos nomunun inzibati mərkəzidir. Ticarət və turizm mərkəzi olan Rodosun sakinləri əsasən kənd təsərrüfatı məhsullarının emalı və balıq ovu ilə məşğuldurlar.